SK
24.10.2022
Úradný vestník Európskej únie
C 408/43
Žaloba podaná 13. septembra 2022 – HF/Parlament (Vec T-565/22) (2022/C 408/57) Jazyk konania: francúzština Účastníci konania Žalobkyňa: HF (v zastúpení: A. Tymen, advokátka) Žalovaný: Európsky parlament
Návrhy Žalobkyňa navrhuje, aby Všeobecný súd: — vyhlásil túto žalobu za prípustnú a dôvodnú, v dôsledku toho: — zrušil rozhodnutie z 3. novembra 2021, ktorým bola zamietnutá žiadosť žalobkyne o pomoc z 11. decembra 2014, — v prípade potreby zrušil rozhodnutie z 3. júna 2022, doručené 7. júna 2022, ktorým bola zamietnutá sťažnosť žalobkyne z 3. februára 2022, — uložil žalovanému povinnosť zaplatiť náhradu škody stanovenú ex aequo et bono vo výške 50 000 eur ako náhradu nemajetkovej ujmy žalobkyne, — uložil žalovanému povinnosť nahradiť všetky trovy konania.
Dôvody a hlavné tvrdenia Na podporu svojej žaloby žalobkyňa uvádza dva žalobné dôvody. 1.
Prvý žalobný dôvod založený na nezrovnalosti v postupe výboru, porušení článku 41 Charty základných práv Európskej únie a porušení článku 24 Služobného poriadku úradníkov Európskej únie (ďalej len „služobný poriadok“). 2.
Druhý žalobný dôvod založený na nesprávnom posúdení, porušení povinnosti poskytnúť pomoc a porušení článkov 12a a 24 služobného poriadku.
Uznesenie Všeobecného súdu z 8. septembra 2022 – Schenk Italia/EUIPO – Consorzio per la tutela dei vini Valpolicella (AMICONE) (Vec T-474/21) (1) (2022/C 408/58) Jazyk konania: taliančina Predseda šiestej komory nariadil výmaz veci.
(1)
Ú. v.
EÚ C 382, 20.9.2021.